-PRIJEDLOG

Temeljem članka 17. stavka 1. podstavka 1. Zakona o sustavu civilne zaštite („Narodne novine“, broj 82/15,118/18,31/2020/21,114/22), članka 58. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 66/21) te članka 31. Statuta Općine Smokvica („Službeni glasnik Općine Smokvica“, broj 3/09, 22/13, 6/18 i 5/21), Općinsko vijeće Općine Smokvica je na prijedlog načelnika Općine razmatralo i usvojilo na 5. sjednici održanoj dana 22.prosinca 2025. godine

**A N A L I Z U**

**stanja sustava civilne zaštite Općine Smokvica**

**za 2025. godinu**

# I. UVOD

Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svij dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobra i okoliša na teritoriju Republike Hrvatske od posljedica prirodnih, tehničko tehnoloških velikih nesreća i katastrofa, otklanjanja posljedica terorizma i ratnih razaranja. Člankom 17. Zakona o sustavu civilne zaštite (NN 82/15, 118/18,31/2020/21,114/22) ; dalje u tekstu: Zakon) propisano je da predstavnička tijela jedinica lokalne i područne (regionalne) samouprave, na prijedlog izvršnog tijela jedinice lokalne i područne (regionalne) samouprave razmatraju i usvajaju godišnju analizu stanja sustava civilne zaštite.

**II. STANJE SUSTAVA CIVILNE ZAŠTITE**

# 1. Općenito

Sustav civilne zaštite na području Općine Smokvica organiziran je sukladno Zakonu o zaštiti i spašavanju i važećim pod zakonskim aktima, a od stupanja na snagu Zakona (23. srpnja 2015.) sustav se organizira sukladno odredbama Zakona, važećih pod zakonskih akata i akata Općine Smokvica donesenih na temelju Zakona i važećih pod zakonskih akata. Općina Smokvica je donijela slijedeće akte iz područja zaštite i spašavanja, odnosno civilne zaštite:

1. Plan djelovanja civilne zaštite Općina Smokvica ( Službeni glasnik Općine Smokvica 03/2019)
2. Odluku o osnivanju postrojbi civilne zaštite Općine Smokvica KLASA:021-05/15-01/14 URBROJ: 213g-04-15-14-3 od 13. listopada 2015. godine.
3. Odluku o određivanju pravnih osoba od interesa za sustav civilne zaštite na području Općine Smokvica KLASA: 021-05/15-01/14, URBROJ: 2138-04-15-14-2 od 13. listopada 2015. godine.
4. Smjernice za organizaciju i razvoj sustava civilne zaštite Općine Smokvica KLASA: 021-05/16-01/20, URBROJ: 2138-04-16-20-5, od 16. svibnja 2016. godine;
5. Odluku o osnivanju stožera civilne zaštite Općine Smokvica i imenovanju načelnika i zamjenika načelnika Stožera civilne zaštite, KLASA:810-01/l7-01/02, URBROJ:2138-04/2-17-119 od 31. srpnja 2017. godine.
6. Odluku o imenovanju povjerenika civilne zaštite Općine Smokvica i zamjenika povjerenika civilne zaštite Općine Smokvica KLASA: 810-06/17-01/07, URBROJ:2148~06-18-47, od 27.veljače 2018 godine,
7. Poslovnik o radu Stožera civilne zaštite Općine Smokvica, KLASA: 024-08/17-01/2, URBROJ: 2138/06-02-18-46, od 27. veljače 2018. godine
8. Plan vježbi civilne zaštite Općine Smokvica, KLASA; 810-08/19-01/01, URBROJ: 2138-04/2-19-67, od 25. ožujka 2019. g.
9. Procjenu rizika od velikih nesreća za Općinu Smokvica, donesena na sjednici Općinskog vijeća dana 26.04. 2018. godine
10. Usklađena Procjena ugroženosti od požara i tehnoloških eksplozija za Općinu Smokvica (Službeni glasnik Općine Smokvica 4/2019)
11. Godišnji provedbeni plan zaštite od požara za Općinu Smokvica ( Službeni glasnik Općine Smokvica 03/2019)
12. Usklađeni Plan zaštite od požara za Općinu Smokvica (Službeni glasnik Općine Smokvica 05/2019) ;
13. Odluka o osnivanju Stožera civilne zaštite Općine Smokvica i imenovanju načelnika i zamjenika načelnika Stožera civilne zaštite (KLASA:810-01/25-01/02,URBROJ:2117-20/02-25- 53 od Smokvica, 11. srpnja 2025.g. )
14. Plan vježbi civilne zaštite na području Općine Smokvica za 2025. godinu (KLASA:246-01/25-01/01,URBROJ:2117-20/02-25-68 od 14.8.2025
15. Smjernice za organizaciju i razvoj sustava civilne zaštite na području Općine Smokvica(Službeni glasnik Općine Smokvica 8/2025)

# 2. Operativne snage sustava civilne zaštite Općine Smokvica

Prema Zakonu o sustavu civilne zaštite, operativne snage sustava civilne zaštite čine:

a) stožeri civilne zaštite

b) operativne snage vatrogastva

c) operativne snage Hrvatskog Crvenog križa

d) operativne snage Hrvatske gorske službe spašavanja

e) udruge

f) postrojbe i povjerenici civilne zaštite

g) koordinatori na lokaciji

h) pravne osobe u sustavu civilne zaštite.

Operativne snage sustava civilne zaštite su sve prikladne i raspoložive sposobnosti i resursi operativnih snaga namijenjeni provođenju mjera civilne zaštite.

Analiza stanja operativnih snaga sustava civilne zaštite Općine Smokvica:

**a) stožeri civilne zaštite**

Stožer civilne zaštite Općine Smokvica osnovan je Odlukom o imenovanju stožera civilne zaštite od 11.srpnja 2025. godine, a s**ukladno Pravilniku o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite (NN 37/16).** Stožer civilne zaštite Općine Smokvica je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama na području Općine Smokvica, a **ima ukupno** 7 članova**.**

**Od ukupno 11 članova stožera civilne zaštite 10 je osposobljeno za djelovanje u sustavu civilne zaštite.**

Način rada stožera civilne zaštite uređuje se Poslovnikom o radu Stožera civilne zaštite Općine Smokvica, koji je donesen 27.02. 2018. godine.

Za jačanje stručnih, operativnih i koordinativnih sposobnosti **stožera civilne zaštite u narednom periodu p**otrebno je:

* osigurati upoznavanje svih članova stožera sa procjenom rizika od velikih nesreća
* osigurati sudjelovanje u izradi plana djelovanja civilne zaštite
* upoznati sve članove stožera s poslovnikom o radu stožera
* osigurati sudjelovanje članova stožera u vježbama operativnih snaga

**b) operativne snage vatrogastva**

**Operativne snage vatrogastva temeljna su operativna snaga sustava civilne zaštite koje djeluju u sustavu civilne zaštite u skladu s odredbama posebnih propisa kojima se uređuje područje vatrogastva. Na području Općine Smokvica djeluje Dobrovoljno vatrogasno društvo Smokvica, koje ima 20 operativnih članova.**

**Stvarni broj, veličina, smještaj, ustroj, minimum tehničke opreme i sredstava, te područje djelovanja i odgovornosti DVD Smokvica definiran je Procjenom ugroženosti od požara i tehnoloških eksplozija i Planom zaštite od požara i tehnoloških eksplozija za područje Općine Smokvica. Procjenom ugroženosti od požara i tehnoloških eksplozija utvrđuju se razine ugroženosti od požara, tehnološke eksplozije i zaštitnih mjera, te određuje potreban broj vatrogasaca za pojedino ugroženo područje, vrsta, veličina i oprema postrojbi.**

**DVD Smokvica kao glavna operativna snaga civilne zaštite su nositelj provođenja Mjera civilne zaštite radi spašavanja života i zdravlja građana, materijalnih i kulturnih dobara i okoliša, a koje će se provoditi sukladno odlukama i uputama stožera civilne zaštite. Stoga je u narednom razdoblju i nadalje potrebno provoditi osposobljavanja i usavršavanja vatrogasnih kadrova kroz različite oblike obuke, vježbi, natjecanja, kao i provođenje redovitih liječničkih pregleda sukladno posebnim propisima.**

**Osposobljavanju vatrogasne mladeži te njihovom uključivanju i sudjelovanju u organiziranim vježbama potrebno je posvetiti posebnu pažnju kao i na edukaciji građana, posebno poljoprivrednika kod spaljivanja biljnog otpada, te mogućnosti izbijanja požara na otvorenim prostorima kako bi uz ostale spriječile moguće štetnosti na okoliš.**

**c) operativne snage Hrvatskog Crvenog križa**

**Crveni križ je temeljna operativna snaga sustava civilne zaštite u velikim nesrećama i katastrofama u izvršavanju obveza sustava civilne zaštite sukladno Zakonu o Hrvatskom Crvenom križu i drugim važećim propisima. Crveni križ pored prikuplja i raspoređuje humanitarnu pomoć za potrebe ugroženih građanima, provodi obuku i oprema ekipe za izvršavanje zadaća u slučaju velikih prirodnih, ekoloških i drugih nesreća s posljedicama većih stradanja i epidemija.**

**Na području Općine Smokvica nije organiziran Hrvatski crveni križ. Gradsko društvo Crvenoga križa Korčule u svome djelovanju pokriva i područje Općine Smokvica. Djelovanje Crvenoga križa najbolje je došlo do izražaja za vrijeme katastrofalnog požara na području Općine Smokvica.**

**Hrvatski Crveni križ mora provoditi sljedeće:**

* **edukaciju interventnog tima za djelovanje u velikim nesrećama**
* **procjenu situacije, podizanja naselja, organizacije smještaja, psihološku pomoć i potporu (u slučaju potrebe)**
* **educirati učenike Osnovne škole Smokvica za pružanje prve pomoći**
* **sudjelovati u natjecanjima prve pomoći u Osnovnoj školi Smokvica**
* **osposobljavati se za pružanje prve pomoći postrojbi civilne zaštite**
* **osposobljavati se za pružanje prve pomoći udrugama građana**
* **osposobljavati se za pružanje prve pomoći pripadnicima DVD Smokvica**
* **organizirati i provoditi natjecanja iz prve pomoći**
* **provoditi potrebne aktivnosti u svezi dobrovoljnog darivanja krvi**

**Osim navedenoga Hrvatski Crveni križ, prima i raspoređuje humanitarnu pomoć te u slučaju potrebe na području svoga djelovanja obučava, i oprema ekipe za izvršavanje zadaća u slučaju velikih prirodnih, ekoloških i drugih nesreća s posljedicama masovnog stradanja i epidemija.**

**d) operativne snage Hrvatske gorske službe spašavanja**

**Hrvatska gorska služba spašavanja - Stanica Orebić je operativna snaga sustava civilne zaštite kojoj je zaštita i spašavanje života ljudi osnovna djelatnost. Kao dio sustava civilne zaštite Hrvatska gorska služba spašavanja predstavlja specijalističku službu koja raspolaže znanjem, kadrovima i opremom specijaliziranom za spašavanje i potrage u nepristupačnim područjima i prostorima planina, špilja, kopnenih voda i mora.**

**Područje Općine Smokvica pokriva HGSS - Stanica Orebić, čiji predstavnik je i član Stožera civilne zaštite Općine Smokvica. Općina Smokvica iz svoga Proračuna izdvaja određena novčana sredstva za HGSS - Stanicu Orebić temeljem sporazuma o suradnji.**

**HGSS i nadalje planira nastaviti organiziranje i pripremanje aktivnosti i mjera na području Općine Smokvica u cilju održavanja pripravnosti za spašavanje, osposobljavanje i uvježbavanje članova HGSS-Orebić kako bi se održala spremnost za sprečavanje nesreća i spašavanje iz vode i na nepristupačnim terenima, ali i u izvanrednim okolnostima uz primjenu posebnih stručnih znanja i uporabu tehničke opreme.**

**e) udruge**

**Udruge su dio operativnih snaga sustava civilne zaštite, budući da kroz svoje aktivnosti razvijaju različita znanja i vještine kojima mogu unaprijediti učinkovitu provedbu mjera zaštite i spašavanja u sustavu civilne zaštite.**

**Na području Općine Smokvica udruga od interesa za sustav civilne zaštite je:**

* **Lovačko društvo „Zec“.**

**Udruga od interesa za sustav civilne zaštite potrebno je financijski pratiti u smislu njihovog što kvalitetnijeg osposobljavanja i opremanja njihovih članova sa opremom koja bi se koristila za njihovu redovnu aktivnost kao i za slučaj izvanrednih situacija.**

**Osposobljavanje članova udruga vršit će se kontinuirano, samostalno i kroz provođenje vježbi s drugim operativnim snagama Civilne zaštite.**

**Izvršna tijela jedinica lokalne i područne (regionalne) samouprave međusobne odnose s udrugama reguliraju sporazumima kojima se utvrđuju zadaće udruga u sustavu civilne zaštite, uvjeti pod kojim se udruge uključuju u aktivnosti sustava civilne zaštite te financijska sredstva (donacije) namijenjena jačanju sposobnosti udruga za provođenje mjera i aktivnosti u sustavu civilne zaštite u velikim nesrećama i katastrofama.**

**f) postrojbe i povjerenici civilne zaštite**

**Postrojba civilne zaštite Općine Smokvica, osnovana je kao dio operativnih snaga civilne zaštite za provođenje mjera zaštite i spašavanja stanovništva, materijalnih dobara i okoliša.** Općina Smokvica je formirala postrojbu civilne zaštite opće namjene sa 11 pripadnika. **U narednom razdoblju potrebno je:**

* **izvršiti smotru i osposobiti** postrojbu civilne zaštite opće namjene
* **održati vježbu civilne zaštite u skladu s donesenim Planom vježbi**
* **osigurati skladišni prostor za opremu i sredstva postrojbe**
* **opremiti postrojbu civilne zaštite opće namjene**
* **osigurati pozivanje obveznika civilne zaštite radi provođenja smotre, vježbi, mobilizacije**
* **osigurati osposobljavanje obveznika civilne zaštite**

**Odlukom o imenovanju povjerenika civilne zaštite Općine Smokvica od 27.veljače 2018. godine određeni su povjerenici civilne zaštite i zamjenici**, ukupno njih 6 (za područje nadležnosti po naseljima i to: Smokvica, Brna, Blaca). Povjerenici i zamjenici nisu osposobljeni ali su opremljeni, minimalno s reflektirajućim prslukom.

**g) koordinatori na lokaciji**

**Zadaća Koordinatora na lokaciji je da procjenjuje situaciju na terenu, njene posljedice te u suradnji sa stožerom civilne zaštite usklađuje djelovanje operativnih snaga sustava civilne zaštite. Načelnik stožera civilne zaštite sukladno specifičnostima izvanrednog događanja, određuje koordinatora na lokaciji iz redova operativnih snaga sustava civilne zaštite nakon osnivanja operativnih snaga civilne zaštite.**

Potrebno je odrediti potencijalne koordinatore i iste obavijestiti o mogućnosti da budu određeni za dužnost koordinatora, te o njihovim zadaćama.

**h) pravne osobe u sustavu civilne zaštite.**

**Pravne osobe od interesa za sustav civilne zaštite određene su odlukom predstavničkog tijela na prijedlog izvršnog tijela od 13. listopada 2015. godine, a to su:**

* **Hotel Amines Lume**
* **Krublić d.o.o.**
* **Vodovod d.o.o. Blato**
* **NPKLM vodovod Korčula**
* **Trgovina i mesnica Milina**
* **Obrt RGM, vl. Radoslav Jurić**
* **Obrt F-Gradnja, vl. Filip Pecotić**
* **Obrt Grašped, vl. Ivan Pecotić**

**Pravne osobe određene navedenom odlukom dužne su izraditi Operativni plan civilne zaštite o načinu organiziranja provedbe mjera i aktivnosti u sustavu civilne zaštite, sukladno odredbama Zakona o sustavu civilne zaštite.**

# 3. Vježbe civilne zaštite

Za 2025. godinu nije održana vježba Civilne zaštite .

# 4. Planovi civilne zaštite

U tijeku je izrada Plana djelovanja civilne zaštite Općine Smokvica, koji se izrađuje temeljem donesene Procjena rizika od velikih nesreća za Općinu Smokvica, a sukladno Pravilniku o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 66/21).

# 5. Skloništa

Općina Smokvica nema na svom području uređena, niti izgrađena skloništa, stoga bi se u slučaju potrebe koristila priručna skloništa, npr. u podrumskim prostorima hotela.

# II. OSTVARENI CILJEVI IZ SMJERNICA

Temeljem Smjernica za organizaciju i razvoj sustava civilne zaštite na području Općine Smokvica za razdoblje 2016.- 2021., utvrđeno je da je u 2017.,2018, 2019,2020,2021,2022,2023 I 2024 godini je ostvareno/realizirano:

1. Općina Smokvica je u periodu 2017- prosinca 2025. iz područja civilne zaštite izradila sljedeće dokumente:

* Odluku o osnivanju stožera civilne zaštite Općine Smokvica i imenovanju načelnika i zamjenika načelnika Stožera civilne zaštite
* Odluku o imenovanju povjerenika civilne zaštite Općine Smokvica i zamjenika povjerenika civilne zaštite Općine Smokvica
* Poslovnik o radu Stožera civilne zaštite Općine Smokvica
* Plan vježbi civilne zaštite Općine Smokvica
* Procjenu rizika od velikih nesreća za Općinu Smokvica
* Plan djelovanja Civilne zaštite Općine Smokvica
* Usklađenu Procjenu ugroženosti od požara i tehnoloških eksplozija za Općinu Smokvica
* Usklađeni Plan zaštite od požara za Općinu Smokvica

2. Općina Smokvica je u siječanj 2025 – prosinac 2025 financirala slijedeće aktivnosti sustava civilne zaštite:

|  |  |  |  |  |
| --- | --- | --- | --- | --- |
| rb | operativne snage – aktivnosti - mjere | da/ne | iznos - € | napomena |
| 1 | Stožeri civilne zaštite | Ne | 0 | osposobljavanje, vježbe |
| 2 | Operativne snage vatrogastva | Da | 7.000.00 € | DVD Smokvica - redovita djelatnost opremanje, uvježbavanje |
| 3 | Operativne snage Hrvatskog Crvenog križa | Da | 0,00 € | osposobljavanje, opremanje |
| 4 | Operativne snage Hrvatske gorske službe spašavanja | Da | 0,00 € | opremanje, uvježbavanje |
| 5 | Udruge | Da | 530,89 € | opremanje, uvježbavanje |
| 6 | Postrojbe i povjerenici civilne zaštite | Ne | 0 | opremanje, smotra, uvježbavanje |
| 7 | Koordinatori na lokaciji | Ne | 0 | osposobljavanje |
| 8 | Pravne osobe u sustavu civilne zaštite | Ne | 0 | izrada planova, opremanje, uvježbavanje |
| 9 | Izrada planskih dokumenata - ovlaštena pravna osoba | Ne | 0 | Procjena rizika, Plan djelovanja civilne zaštite, Analiza stanja |
| UKUPNO | | | 7.530,89 € |  |

# III. ZAKLJUČAK

Općina Smokvica je napravila određene zadaće i određeni napredak u ustrojavanju sustava civilne zaštite u odnosu na prethodne godine, a koje su proizlazile iz Zakona o sustavu civilne zaštite i pod zakonskih općih akata .

# IV. ZAVRŠNA ODREDBA

Ova Analiza objavit će se u „Službenom glasniku Općine Smokvica“.

KLASA:

URBROJ:

Smokvica, 22. prosinca 2025. g.

PREDSJEDNICA

OPĆINSKOG VIJEĆA:

Josipa Tomašić