-PRIJEDLOG

Temeljem članka 17. stavka 1. podstavka 1. Zakona o sustavu civilne zaštite („Narodne novine“, broj 82/15,118/18,31/20,20/21,114/22), članka 58. stavka 2. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 66/21) te članka 31. Statuta Općine Smokvica („Službeni glasnik Općine Smokvica“, broj 3/09, 22/13,6/18 i 5/21), Općinsko vijeće Općine Smokvica je na prijedlog načelnika Općine Smokvica razmatralo i usvojilo na 5. sjednici održanoj dana 22.prosinca 2025. godine

**GODIŠNJI PLAN**

**razvoja sustava civilne zaštite Općine Smokvica u 2026. godini**

# UVOD

Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svij dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobra i okoliša na teritoriju Republike Hrvatske od posljedica prirodnih, tehničko tehnoloških velikih nesreća i katastrofa, otklanjanja posljedica terorizma i ratnih razaranja.

Člankom 17. Zakona o sustavu civilne zaštite (NN, br. 82/15,118/18,31/20,20/21,114/22) dalje u tekstu: Zakon) definirano je da predstavnička tijela jedinica lokalne i područne (regionalne) samouprave, na prijedlog izvršnog tijela jedinice lokalne i područne (regionalne) samouprave razmatra i usvaja godišnji plan razvoja sustava civilne zaštite s financijskim učincima za trogodišnje razdoblje.

# PLANSKE AKTIVNOSTI

Do kraja 2026. godine, a što je u nadležnosti Općinskog vijeća, planira se:

1. osigurati financijska sredstva za izvršavanje odluka o financiranju aktivnosti civilne zaštite u velikoj nesreći i katastrofi.

Do kraja 2026. godine, a što je u nadležnosti općinskog načelnika, planira se:

1. donijeti plan vježbi civilne zaštite u 2026. godini, u pravilu do 1. kolovoza 2026. godine, a sukladno Pravilniku o vrstama i načinu provođenja vježbi operativnih snaga sustava civilne zaštite (NN 49/16),
2. osigurati uvjete za cjelovitu popunu postrojbe civilne zaštite, do 30. rujna 2026. godine,
3. osigurati uvjete za vođenje i ažuriranje baze podataka i propisanih evidencije o pripadnicima, sposobnostima i resursima operativnih snaga sustava civilne zaštite (stožer, postrojbe, povjerenici),
4. izvršiti osnovno opremanje postrojbi civilne zaštite, povjerenika i zamjenika (barem s reflektirajućim prslukom),
5. kod donošenja godišnjeg plana nabave u plan uključiti materijalna sredstva i opremu snaga civilne zaštite
6. organizirati obuku Stožera civilne zaštite Općine Smokvica, uz suradnju s DUZS-om, tijekom 2026. godine, pod uvjetom da se prethodno stvore stručne pretpostavke za osposobljavanje.
7. osposobiti pripadnike postrojbe civilne zaštite, povjerenike civilne zaštite i njihove zamjenike u suradnji s DUZS-om,
8. osigurati uvjete za premještanje, sklanjanje, evakuaciju i zbrinjavanje te izvršavanje zadaća u provedbi drugih mjera civilne zaštite u zaštiti i spašavanju građana, materijalnih i kulturnih dobara i okoliša
9. osigurati vođenje evidencije stradalih osoba u velikim nesrećama i katastrofama
10. sa udrugama od interesa su za sustav civilne zaštite sklopiti sporazum kojim se utvrđuju njihove zadaće, uvjeti pod kojim se uključuju u aktivnosti sustava civilne zaštite, te financijska sredstva namijenjena jačanju sposobnosti udruga za provođenje mjera i aktivnosti u sustavu civilne zaštite
11. donositi druge odluke i mjere temeljem važećih propisa radi osiguravanja materijalnih, financijskih i drugih uvjeta za financiranje i opremanje, osposobljavanje i uvježbavanje operativnih snaga sukladno usvojenim smjernicama i planu razvoja sustava civilne zaštite operativnih snaga sustava civilne zaštite.

Nositelj zadaća je načelnik općine, uz operativnu suradnju s načelnikom Stožera civilne zaštite.

# FINANCIRANJE SUSTAVA CZ

Financijski izdaci koji se planiraju za razvoj sustava civilne zaštite, odnosno za realizaciju planskih aktivnosti iz točke II. ovog Plana s financijskim učincima za trogodišnje razdoblje:

|  |  |  |  |  |
| --- | --- | --- | --- | --- |
| Namjena - opis troška | 2026. | 2027. | 2028. | 2029. |
| Stožeri civilne zaštite | 1.000,00 € | 1.000,00 € | 1.000,00 € | 1.000,00 € |
| Operativne snage vatrogastva  DVD Smokvica - redovita djelatnost | 17.000,00 € | 17.000,00 € | 17.000,00 € | 17.000,00 € |
| Operativne snage Hrvatskog Crvenog križa – GDCK Korčula | 1.327,23 € | 1.327,23 € | 1.327,23 € | 1.327,23 € |
| Operativne snage Hrvatske gorske službe spašavanja - **Stanica Orebić** | 700,00 € | 700,00 € | 700,00 € | 700,00 € |
| Udruge | 550,00 € | 550,00 € | 550,00 € | 550,00 € |
| Postrojbe i povjerenici civilne zaštite | 1.327,23 € | 1.327,23 € | 1.327,23 € | 1.327,23 € |
| Koordinatori na lokaciji | 132,72 € | 132,72 € | 132,72 € | 132,72 € |
| Pravne osobe u sustavu civilne zaštite | 132,72 € | 132,72 € | 132,72 € | 132,72 € |
| Izrada planskih dokumenata -ovlaštena pravna osoba | 1.327,23 € | 1.327,23 € | 1.327,23 € | 1.327,23 € |
| UKUPNO | 23.497,13 € | 23.497,13 € | 23.497,13 € | 23.497,13 € |

Namjena sredstava planiranih za operativne snage civilne zaštite je: opremanje, osposobljavanje i uvježbavanje za provođenje planiranih mjera civilne zaštite, te izrada propisanih planskih dokumenata. Sredstva se osiguravaju se u Proračunu Općine Smokvica za svaku proračunsku godinu. Planirani izdaci iskazani u tablici su okvirni i podložni su promjenama ukoliko se za to pokaže potreba, bilo povećanjem ili smanjenjem, a temeljit će se na proračunskim sredstvima planiranim za navedene stavke za svaku proračunsku godinu i stvarnim izdacima.

Ovaj Plan stupa na snagu osmog dana od dana objave u Službenom glasniku Općine Smokvica.

KLASA:

URBROJ:

Smokvica, 22. prosinca 2025. g.

PREDSJEDNICA

OPĆINSKOG VIJEĆA:

Josipa Tomašić