PRIJEDLOG

Na temelju članka 10. Zakona o plaćama u lokalnoj i područnoj (regionalnoj) samoupravi („Narodne novine“ br.28/10 i 10/23) i članka 31. Statuta Općine Smokvica (Službeni glasnik Općine Smokvica 03/09, 22/13, 06/18 i 05/21) Općinsko vijeće Općine Smokvica na svojoj 5. sjednici održanoj dana 22. prosinca 2025. godine na prijedlog Općinskog načelnika donijelo je

O D L U K U

o mjerilima za određivanje plaća i ostalih materijalnih primanja službenika i namještenika Općine Smokvica

1. TEMELJNE ODREDBE

Članak 1.

Ovom se Odlukom utvrđuju mjerila za određivanje plaće i drugih primanja službenika i namještenika Općine Smokvica za koja se sredstva osiguravaju u Proračunu Općine Smokvica.

1. PLAĆE SLUŽBENIKA I NAMJEŠTENIKA

Članak 2.

Plaću službenika i namještenika u Jedinstvenom upravnom odjelu Općine čini umnožak koeficijenta složenosti poslova radnog mjesta na koje je službenik, odnosno namještenik raspoređen i osnovice za obračun plaće, uvećan za 0,5% za svaku navršenu godinu radnog staža .

Članak 3.

Koeficijent za obračun plaće službenika i namještenika određuje se unutar raspona koeficijenta od 1,00 do 6,00. Koeficijent složenosti poslova radnog mjesta na koje je službenik odnosno namještenik raspoređen u Jedinstvenom upravnom odjelu Općine određuje se kako slijedi:

1.Pročelnik /ica Jedinstvenog upravnog odjela \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 1,80

2.Viši referent /ica za financije \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 1,60

3.Viši referent/ica za opće poslove \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 1,45

4.Referent/ica za komunalne djelatnosti–komunalno–prometno–pomorski redar \_\_\_\_ 1,40. 5.Spremačica\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_1,15

Vježbenik ostvaruje plaću u visini od 85% plaće utvrđene ovom Odlukom .

Članak 4.

Osnovicu za obračun plaće službenika i namještenika u Jedinstvenom upravnom odjelu Općine Smokvica donosi načelnik svojom posebnom odlukom.

Članak 5.

Plaća službenika i namještenika isplaćuje se do 15. u mjesecu za protekli mjesec.

Članak 6.

Pojedinačna rješenja o visini plaće službenicima i namještenicima Općine donosi pročelnik Jedinstvenog upravnog odjela.

Rješenje o visini plaće pročelnika Jedinstvenog upravnog odjela donosi općinski načelnik. Protiv rješenja iz stavka 2. ovog članka nije dopuštena žalba, ali se može pokrenuti upravni spor u roku od 30 dana od dana donošenja rješenja.

1. OSTALA MATERIJALNA PRIMANJA

Članak 7.

Službenici i namještenici Jedinstvenog upravnog odjela imaju pravo na dnevnice za službena putovanja i naknadu troškova prijevoza, kao i naknadu za topli obrok.

Članak 8.

Službenici i namještenici, kojima je mjesto stanovanja udaljeno više od 2 km od mjesta rada, ostvaruju pravo na naknadu troškova prijevoza za dolazak na posao i povratak s posla u visini od 0,40 eura po prijeđenom kilometru za one dane kad rade i u kojima su imali troškove prijevoza.

Članak 9.

Naknada troškova prijevoza isplaćuje se do 15. u mjesecu za prethodni mjesec.

Članak 10.

Službenici i namještenici koji svoj rad obnašaju zasnivanjem radnog odnosa imaju prava i na ostala materijalna primanja iz Pravilnika o radu Jedinstvenog upravnog odjela Općine Smokvica.

1. Z A V R Š N E O D R E D B E

Članak 11.

Stupanjem na snagu ove Odluke prestaje važiti Odluka o mjerilima za određivanje plaća, naknada i drugih primanja dužnosnika, službenika i namještenika Općine Smokvica (Službeni glasnik Općine Smokvica broj 01/2025).

Članak 12.

Ova odluka stupa na snagu osmog dana od dana objave u Službenom glasniku Općine Smokvica, a primjenjuje se za obračun i isplatu plaća za mjesec siječanj 2026. i mjesece dalje.

PREDSJEDNICA OPĆINSKOG VIJEĆA

Josipa Tomašić

KLASA:

URBROJ: