**Zapisnik sa 3. sjednice Općinskog vijeća**

**Općine Smokvica održane 26.studenog 2025.g. u vijećnici Općine Smokvica**

**Sjednica započela u 9:30 sati.**

**PRISUTNI VIJEĆNICI:** Josipa Tomašić, Ivana Radovanović, Srećko Pešelj i Paval Pecotić.

**ODSUTNI VIJEĆNICI**: Laura Pecotić i Dario Pecotić opravdali su svoj izostanak.

**OSTALI PRISUTNI:** načelnik Ljubo Kunjašić, Pročelnica Jedinstvenog upravnog odjela Laura Vučković Baničević, viša referentica Ivana Tomašić i komunalni redar Ante Bleuš.

Prelazi se na vijećnička pitanja.

Pošto nije bilo vijećničkih pitanja, prijelazi se na utvrđivanje kvoruma.

Prozivkom je utvrđeno da je prisutno 4 vijećnika te se mogu donositi pravovaljane odluke.

Prelazi se na Usvajanje Dnevnog reda.

Dnevni red je USVOJEN JEDNOGLASNO.

**AD. 1.**

**Usvajanje Zapisnika sa 2. sjednice Općinskog vijeća**

Materijali su dostavljeni vijećnicima.

Predsjednica Općinskog vijeća Josipa Tomašić otvara raspravu.

Pošto nije bilo diskutanata, zatvara raspravu i točku 1. stavlja na glasovanje.

Glasovanje je pokazalo da je svih 4 vijećnika glasovalo ZA, što znači da je 1.točka Dnevnog reda USVOJENA JEDNOGLASNO.

**Ad.2.**

**Prijedlog Odluke o prihvaćanju godišnjeg izvještaja o izvršenju proračuna za 2024**

Materijali su dostavljeni vijećnicima.

Predsjednica Općinskog vijeća daje riječ načelniku da obrazloži predloženu točku. Načelnik zajedno sa Pročelnicom Jedinstvenog upravnog odjela obrazlaže Izvršenje proračuna za 2024.g. Pročelnica ističe neke stavke:

Ukupni prihodi u 2024. godine planirani su u iznosu od 801.726,96 eura a ostvareni su u iznosu od 697.998,13 eura što je 87,06% od plana .Ostvarenje 2023. godine je iznosilo 479.988,64 eura pa je ostvarenje za 2024. na razini izvršenja 2023. godine (više za 3,72%)

Ukupni planirani rashodi za 2024. iznosili su 741.726,96 eura a ostvareni su u iznosu 610.367,47 eura što je 82,29% plana.

Predsjednica Općinskog vijeća otvara raspravu.

Pošto nije bilo diskutanata zatvara raspravu i 2.točku Dnevnog reda stavlja na glasovanje.

Glasovanje je pokazalo da je svih 4 vijećnika glasovalo ZA, što znači da je 2.točka Dnevnog reda USVOJENA JEDNOGLASNO.

**AD.3.**

**Prijedlog Zaključka o prihvaćanju izvješća o izvršenju Programa građenja komunalne infrastrukture u 2024.g.**

Materijali su dostavljeni vijećnicima.

Predsjednica Općinskog vijeća daje Pročelnici Jedinstvenog upravnog odjela riječ. Pročelnica Laura Vučković Baničević kratko obrazlaže predloženo Izvješće o Izvršenju Programa građenja komunalne infrastrukture za 2024.g. i isto je dostavljeno vijećnicima. Predsjednica Općinskog vijeća otvara raspravu. Pošto nije bilo diskutanata zatvara raspravu i 3.točku Dnevnog reda stavlja na glasovanje.

Glasovanje je pokazalo da je svih 4 vijećnika glasovalo ZA, što znači da je 3.točka Dnevnog reda USVOJENA JEDNOGLASNO.

**AD.4.**

**Prijedlog Zaključka o prihvaćanju izvješća o izvršenju Programa održavanja komunalne infrastrukture u 2024.g.**

Materijali su dostavljeni vijećnicima.

Predsjednica Općinskog vijeća daje Pročelnici Jedinstvenog upravnog odjela riječ. Pročelnica Laura Vučković Baničević kratko obrazlaže predloženo Izvješće o Izvršenju Programa održavanja komunalne infrastrukture za 2024.g. Predsjednica Općinskog vijeća otvara raspravu. Pošto nije bilo diskutanata zatvara raspravu i 4.točku Dnevnog reda stavlja na glasovanje.

Glasovanje je pokazalo da je svih 4 vijećnika glasovalo ZA, što znači da je 4.točka Dnevnog reda USVOJENA JEDNOGLASNO.

**AD.5.**

**Prijedlog Odluke o izmjenama i dopunama Odluke o komunalnom doprinosu**

**Materijali su dostavljeni vijećnicima.**

Predsjednica Općinskog vijeća daje Pročelnici Jedinstvenog upravnog odjela riječ. Pročelnica kratko obrazlaže predloženu točku. Ističe da je provedeno Javno savjetovanje i da nije pristigla niti jedna primjedba. Osim što su cijene prebačene u eure i zaokruženo novo što se uvodi je komunalni doprinos za parkirno/garažno mjesto koje obveznik nije osigurao na svojoj čestici a isto mu je potrebno za dobiti građevinsku dozvolu. Načelnik također kratko obrazlaže i navodi da je bilo potrebno donijeti ovu odluku jer su neke kuće građene sa dva parkirališna mjesta a svi imaju više automobila i oni koju ne osiguraju na svojoj nekretnini koju grade potreban broj parkirališnih mjesta isto će morati platiti kako bi dobili građevinsku dozvolu. Smatra da će ovaj iznos trebat dizati kako bi ljudi koji grade odmah predvidili i osigurali parkirališna mjesta u sklopu svoje parcele. Naravno uvijek ima specifičnih situacija pogotovo onih ljudi koju su kupili ili obnavljaju stare kuće i nemaju osigurano parkirno mjesto. Smatra da ovo može biti dobar prihod općini.

Predsjednica Općinskog vijeća otvara raspravu. Pošto nije bilo diskutanata zatvara raspravu i 5.točku Dnevnog reda stavlja na glasovanje.

Glasovanje je pokazalo da je svih 4 vijećnika glasovalo ZA, što znači da je 5.točka Dnevnog reda USVOJENA JEDNOGLASNO.

**AD.6.**

**Prijedlog Odluke o određivanju vrijednosti boda za izračun komunalne naknade**

Materijali su dostavljeni vijećnicima.

Predsjednica Općinskog vijeća daje Pročelnici Jedinstvenog upravnog odjela riječ. Pročelnica kratko obrazlaže predloženu točku i ističe da je provedeno Javno savjetovanje i da nije pristigla niti jedna primjedba. Zadnja izmjena odluke bila je 2018.g. te se predlaže povećanje na 0,50 eura/m2.

Predsjednica Općinskog vijeća otvara raspravu. Pošto nije bilo diskutanata zatvara raspravu i 6.točku Dnevnog reda stavlja na glasovanje.

Glasovanje je pokazalo da je svih 4 vijećnika glasovalo ZA, što znači da je 6.točka Dnevnog reda USVOJENA JEDNOGLASNO.

**AD.7.**

**Prijedlog Odluke o komunalnoj naknadi**

Materijali su dostavljeni vijećnicima.

Predsjednica Općinskog vijeća daje Pročelnici Jedinstvenog upravnog odjela riječ. Pročelnica kratko obrazlaže predloženu točku. Ističe da je provedeno Javno savjetovanje i da nije pristigla niti jedna primjedba.

Predsjednica Općinskog vijeća otvara raspravu. Pošto nije bilo diskutanata zatvara raspravu i 7.točku Dnevnog reda stavlja na glasovanje.

Glasovanje je pokazalo da je svih 4 vijećnika glasovalo ZA, što znači da je 7.točka Dnevnog reda USVOJENA JEDNOGLASNO.

**AD.8.**

**Prijedlog Smjernice za organizaciju i razvoj sustava civilne zaštite na području Općine Smokvica**

Materijali su dostavljeni vijećnicima.

Predsjednica Općinskog vijeća daje Pročelnici Jedinstvenog upravnog odjela riječ. Pročelnica kratko obrazlaže predloženu točku. Smjernice su napravljene prema uputi vatrogasnog inspektora.

Predsjednica Općinskog vijeća otvara raspravu. Pošto nije bilo diskutanata zatvara raspravu i 8.točku Dnevnog reda stavlja na glasovanje.

Glasovanje je pokazalo da je svih 4 vijećnika glasovalo ZA, što znači da je 8.točka Dnevnog reda USVOJENA JEDNOGLASNO.

**AD.9.**

**Prijedlog Odluke o dugoročnom zaduženju uzimanjem beskamatnog zajma**

Materijali su dostavljeni vijećnicima.

Predsjednica Općinskog vijeća daje riječ načelniku Ljubu Kunjašiću. Načelnik kratko obrazlaže predloženu točku. Ističe da je Zahtjev sa potrebnim prilozima predan u Ministarstvo financija te još nedostaje odluka vijeća. Dobivanjem beskamatnog zajma riješilo bi se dugovanje prema OTP banci, Dubrovačko neretvanskoj županiji i Dubrovnik cestama.

Pročelnica JUO Općine Smokvica Laura Vučković Baničević navodi da smo promijenili članak 3. predložene odluke koji sada glasi: Ova Odluka stupa na snagu danom objave u „Službenom glasniku Općine Smokvica“.

Predsjednica Općinskog vijeća otvara raspravu. Pošto nije bilo diskutanata zatvara raspravu i 9.točku Dnevnog reda stavlja na glasovanje.

Glasovanje je pokazalo da je svih 4 vijećnika glasovalo ZA, što znači da je 9.točka Dnevnog reda USVOJENA JEDNOGLASNO.

**AD.10.**

**Prijedlog Odluke o potrebi izgradnje groblja**

Materijali su dostavljeni vijećnicima.

Predsjednica Općinskog vijeća daje riječ Pročelnici Lauri Vučković Baničević koja navodi da je predmet predan odvjetničkom uredu Antuna Žanetića u Blatu da pokrenu postupak izvlaštenja na čestici gdje bi se trebalo graditi groblje. Groblje se planira graditi na čestici na 3234/1 k.o. Smokvica. Načelnik ističe da je velika zainteresiranost za kupnju grobnica te da smo u kontaktu sa gđom. Milenom, vlasnicom zemljišta.

Predsjednica Općinskog vijeća otvara raspravu. Pošto nije bilo diskutanata zatvara raspravu i 10.točku Dnevnog reda stavlja na glasovanje.

Glasovanje je pokazalo da je svih 4 vijećnika glasovalo ZA, što znači da je 10.točka Dnevnog reda USVOJENA JEDNOGLASNO.

**AD.11.**

**Prijedlog Odluke o grobljima na području Općine Smokvica**

Materijali su dostavljeni vijećnicima.

Predsjednica Općinskog vijeća daje riječ Pročelnici JUO koja navodi da je stara odluka bila donesena 2001.g. i da je bilo potrebno donijeti novu odluku i uskladit je sa zakonom.

Predsjednica Općinskog vijeća otvara raspravu. Pošto nije bilo diskutanata zatvara raspravu i 11.točku Dnevnog reda stavlja na glasovanje.

Glasovanje je pokazalo da je svih 4 vijećnika glasovalo ZA, što znači da je 11.točka Dnevnog reda USVOJENA JEDNOGLASNO.

**AD.12.**

**Prijedlog Odluke o povjeravanju na upravljanje i korištenje nekretnine**

Materijali su dostavljeni vijećnicima.

Predsjednica Općinskog vijeća daje riječ načelniku koji navodi da je riječ o nekretnini „Stara presa“ i ista bi se dala VU Kumpanjija na upravljanje i korištenje. Istu je potrebno rekonstruirati kako bi ju udruga mogla koristiti.

Predsjednica Općinskog vijeća otvara raspravu. Pošto nije bilo diskutanata zatvara raspravu i 12.točku Dnevnog reda stavlja na glasovanje.

Glasovanje je pokazalo da je svih 4 vijećnika glasovalo ZA, što znači da je 12.točka Dnevnog reda USVOJENA JEDNOGLASNO.

**AD.13.**

**Prijedlog Plana upravljanja pomorskim dobrom na području Općine Smokvica od 2025-2029.g.**

Materijali su dostavljeni vijećnicima.

Predsjednica Općinskog vijeća daje Pročelnici Jedinstvenog upravnog odjela riječ. Pročelnica kratko obrazlaže predloženu točku. Ističe da je provedeno Javno savjetovanje i da nije pristigla niti jedna primjedba.

Predsjednica Općinskog vijeća otvara raspravu. Pošto nije bilo diskutanata zatvara raspravu i 13.točku Dnevnog reda stavlja na glasovanje.

Glasovanje je pokazalo da je svih 4 vijećnika glasovalo ZA, što znači da je 13.točka Dnevnog reda USVOJENA JEDNOGLASNO.

Sjednica završila: 11:10 sati

Zapisničarka: Predsjednica Općinskog vijeća:

Ivana Tomašić Josipa Tomašić